laion/Wikipedia-Exotic huggingface dataset:
শুশুনিয়া

শুশুনিয়া পশ্চিমবঙ্গের বাঁকুড়া জেলার উত্তর-পশ্চিমাঞ্চলের একটি পাহাড়। এই পাহাড় তার নয়নাভিরাম প্রাকৃতিক পরিবেশের জন্য বিখ্যাত। শুশুনিয়া পাহাড় একটি পরিচিত পুরাতাত্ত্বিক ও জীবাশ্ম ক্ষেত্র। এই অঞ্চলে সিংহ, জিরাফ, হায়না ও অন্যান্য অনেক জীবজন্তুর জীবাশ্ম আবিষ্কৃত হয়েছে। পশ্চিমবঙ্গের প্রাচীনতম শিলালিপিটি এই পাহাড়েই অবস্থিত। এখানে একটি ঝরনার মুখে একটি প্রাচীন এক পাথরের নরসিংহ মূর্তি দেখা যায়। শুশুনিয়া ক্যাম্পিং Camping ও পর্বতারোহণ Rock Climbing এর একটি উল্লেখযোগ্য কেন্দ্র। শুশুনিয়া গ্রামের পাথর খোদাই শিল্প খুবই বিখ্যাত। এখানে অনেক প্রস্তরযুগীয় প্রত্নসামগ্রীও পাওয়া গিয়েছে। মনে করা হয়, প্রাচীনকালে রাজা চন্দ্রবর্মণ এখানে একটি দুর্গ নির্মাণ করেছিলেন। শুশুনিয়ায় প্রাপ্ত একটু খ্রিষ্টীয় চতুর্থ শতাব্দীর শিলালিপি থেকে জানা যায় যে চন্দ্রবর্মণের রাজধানী ছিল পুষ্করণা শহর, যেটি বর্তমানে পোখরনা নামে পরিচিত। শুশুনিয়া একটি পর্বতারোহণ কেন্দ্র। ছাতনা শহরের ১০ কিলোমিটার উত্তর-পূর্বে এই পাহাড় অবস্থিত। ছাতনা শহরটি আবার বাঁকুড়া শহর থেকে ১৩ কিলোমিটার দূরে বাঁকুড়া-পুরুলিয়া রোডের ধারে অবস্থিত। শুশুনিয়ার কাছে শালতোড়া থানার নেতকমলা গ্রাম এবং ছাতনা ছানার বিন্ধ্যজাম গ্রাম দুটি বিখ্যাত ডোকরা শিল্পকেন্দ্র। Social Search, 1995. Published by Bankura Exploration Nature Academy, Kenduadihi, Bankura 722102, West Bengal, India. Majumdar, R.C., History of Ancient Bengal, pp. 32, 444, Tulshi Prakashani. "Rock Climbing"। ২০১২-০৩-০৮ তারিখে মূল থেকে আর্কাইভ করা। সংগ্রহের তারিখ ২০০৮-০৩-১৯।  Ghosh, Binoy, Paschim Banger Sanskriti, (in Bengali), part I, 1976 edition, pp. 408-409, Prakash Bhaban
বিহারীনাথ

বিহারীনাথ পশ্চিমবঙ্গের বাঁকুড়া জেলার উচ্চতম পাহাড়। এই অঞ্চলটি জেলার অন্যতম গভীর বনাঞ্চলও বটে। এই পাহাড়ের উচ্চতা ৪৫১ মিটার (১,৪৮০ ফুট)। বিহারীনাথ বাঁকুড়া শহর থেকে ৬০ কিলোমিটার (৩৭ মাইল) এবং শালতোড়া শহর থেকে ১৪ কিলোমিটার (৯ মাইল) দূরে অবস্থিত। বিহারীনাথ এলাকায় কিছু প্যালিওলিথিক প্রত্নসামগ্রী উদ্ধার হয়। এর পর থেকেই এই পাহাড় ও তার পার্শ্ববর্তী অঞ্চলগুলি পুরাতাত্ত্বিক মহলে বিশেষ আগ্রহ সৃষ্টি করেছে। বিহারীনাথ পাহাড়ের পাদদেশ অংশটি একটি জনপ্রিয় পর্যটন কেন্দ্র। ০.৫০ হেক্টর আয়তনের একটি ছোটো জলাধারকে কেন্দ্র করে এই পর্যটন কেন্দ্র গড়ে উঠেছে। বিহারীনাথের নিকটে একটি প্রাচীন জৈন মন্দিরও আছে। এই অঞ্চলে ভূগর্ভে কয়লা সঞ্চিত রয়েছে। বিহারীনাথ ব্লক দামোদরোত্তর অঞ্চলের রানিগঞ্জ কয়লাক্ষেত্রের দক্ষিণ মধ্য অংশে অবস্থিত। পুরো অঞ্চলটিই পলিমাটিতে ঢাকা। উইকিমিডিয়া কমন্সে বিহারীনাথ সংক্রান্ত মিডিয়া রয়েছে। "Biharinath"। West Bengal। india9.com। সংগ্রহের তারিখ ২০০৮-০৩-১৭।  "Status of Prehistoric studies in the twenty first century in India" (পিডিএফ)। C01-13 Progress of Prehistory in Bengal: a cultural overview। UISPP / IUPPS │ XV Congress। সংগ্রহের তারিখ ২০০৮-০৩-১৩।  "Biharinath"। District administration। ২০১২-০৯-২৫ তারিখে মূল থেকে আর্কাইভ করা। সংগ্রহের তারিখ ২০০৮-০৩-১৯।  "Salient Features"। Coal ministry। ২০০৭-১২-০৫ তারিখে মূল থেকে আর্কাইভ করা। সংগ্রহের তারিখ ২০০৮-০৩-১৯।
অ্যান্ড্রয়েড ১০

অ্যান্ড্রয়েড "কিউ" হল আসন্ন দশম প্রধান সংস্করণ এবং অ্যান্ড্রয়েডের সপ্তদশ সংস্করণ। অ্যান্ড্রয়েড কিউয়ের শেষ সংস্করণ ২০১৯ সালের শেষ দিকে আনুষ্ঠানিকভাবে মুক্তি পাবে। ২০১৯ সালের মার্চ মাসের ১৩ তারিখে গুগল অ্যান্ড্রয়েড কিউয়ের প্রথম সংস্করণ প্রকাশ করে। আনুষ্ঠানিকভাবে বাজারে আনার আগে অ্যান্ড্রয়েড কিউয়ের ছয়টি সংস্করণ বাজারে আনার পরিকল্পনা আছে গুগলের। ২০১৯ সালের মে মাসের ৭ তারিখে অ্যান্ড্রয়েড কিউয়ের তৃতীয় সংস্করণ অবমুক্ত করা হয়। ৫ জুন অ্যান্ড্রয়েড কিউয়ের চতুর্থ সংস্করণ প্রকাশ করে গুগল। অ্যান্ড্রয়েড কিউয়ের সুবিধাগুলো হল: ফোল্ডেবল স্মার্টফোনের জন্য ন্যাটিভ সাপোর্ট নতুন ও উন্নত পরিবর্তনশীল থিম, আইকন ও ফন্ট ব্যবহারকারীদের হাতে অ্যাপ্লিকেশন চলমান অবস্থায় অনুমতি থাকা সত্ত্বেও অ্যাপ্লিকেশনকে স্মার্টফোনের অবস্থান না জানতে দেবার ক্ষমতা ব্যাকগ্রাউন্ড ছবি, ভিডিও ও অডিও ফাইলে আরো সহজে প্রবেশ বিল্ট ইন স্ক্রিন রেকর্ডার ব্যাকগ্রাউন্ড অ্যাপ্লিকেশন কখনো ফোরগ্রাউন্ডে আসতে পারবে না ব্যক্তিগত গোপনীয়তার উন্নত সংস্করণ শর্টকাট শেয়ার করার সুবিধা ফ্লোটিং সেটিংস প্যানেল ডায়নামিক ডেপথ ফরম্যাট, যা ছবি তোলার পর ব্যাকগ্রাউন্ড ধূসর করতে সক্ষম এভি১ ভিডিও কোডেক, এইচডিআর১০+ ভিডিও ফরম্যাট ও ওপাস অডিও কোডেক সমর্থিত মিডি এপিআইয়ের ব্যবহার, যা মিউজিক কন্ট্রোলারের কাজকে উন্নত করেছে অ্যাপ্লিকেশনে বায়োমেট্রিক প্রবেশাধিকারে অধিকতর সুরক্ষা "Support and Release Notes"। Android Developers Blog। Google। জুলাই ২৪, ২০১৯ তারিখে মূল থেকে আর্কাইভ করা। সংগ্রহের তারিখ জুন ১৩, ২০১৯।  "Program Overview"। Android Developers Blog। মার্চ ২৭, ২০১৯ তারিখে মূল থেকে আর্কাইভ করা। সংগ্রহের তারিখ মার্চ ১৫, ২০১৯।  Burke, Dave (মার্চ ১৩, ২০১৯)। "Introducing Android Q Beta"। Android Developers Blog। Google। সংগ্রহের তারিখ মার্চ ১৩, ২০১৯।  Hager, Ryne। "Android Q timeline: Six betas planned, final release in Q3"। Android Police। Illogical Robot LLC। সংগ্রহের তারিখ মার্চ ১৪, ২০১৯।  Burke, Dave (মে ৭, ২০১৯)। "What's New in Android: Q Beta 3 & More"। Android Developers Blog। Google। সংগ্রহের তারিখ মে ১৩, ২০১৯।  "Android Q Beta 4 and Final APIs!"। Android Developers Blog (ইংরেজি ভাষায়)। সংগ্রহের তারিখ ২০১৯-০৬-০৬।  Amadeo, Ron (এপ্রিল ৩, ২০১৯)। "Google's second Android Q Beta brings us "Bubbles" multitasking"। Ars Technica (ইংরেজি ভাষায়)। সংগ্রহের তারিখ এপ্রিল ২২, ২০১৯।  Faulkner, Cameron (এপ্রিল ৩, ২০১৯)। "Android Q's second beta embraces foldable phones, multitasking Bubbles"। The Verge। সংগ্রহের তারিখ এপ্রিল ২২, ২০১৯।  Villas-Boas, Antonio। "The upcoming Android Q will make Android more efficient and streamlined than ever, and you can install the beta now"। Business Insider। সংগ্রহের তারিখ মার্চ ১৫, ২০১৯।  দাপ্তরিক ওয়েবসাইট
মহিলা টি২০ বিশ্বকাপ বাছাইপর্ব

আইসিসি মহিলা টি২০ বিশ্বকাপ বাছাইপর্ব (আইসিসি মহিলা বিশ্ব টুয়েন্টি২০ বাছাইপর্ব ২০১৮ পর্যন্ত) একটি আন্তর্জাতিক ক্রিকেট প্রতিযোগিতা, যেখানে মহিলা টি২০ বিশ্বকাপের জন্য চূড়ান্ত বাছাইয়ের কার্যক্রম সম্পন্ন করা হয়েছিল। প্রথমবারের মতো বাছাইপর্ব অনুষ্ঠিত হয়েছিল ২০১৩ সালে, যেখানে শীর্ষ তিনটি দল বিশ্বকাপের জন্য যোগ্যতা অর্জন করেছিল। প্রথম পাঁচটি সংস্করণে আটটি দল রয়েছে, যা আন্তর্জাতিক র‍্যাঙ্কিং, পূর্ববর্তী বিশ্বকাপের ফলাফল এবং আঞ্চলিক বাছাইপর্বের সমন্বয়ে নির্ধারিত করা হয়েছিল, শীর্ষ দুইটি দল যোগ্যতা অর্জন করে থাকে। ২০২৪ প্রতিযোগিতার জন্য দলের সংখ্যা দশটি করা হয়েছে। বাংলাদেশ ৩বার টুর্নামেন্ট জিতেছেন, ২০১৮, ২০১৯, ২০২২। প্রথম টুর্নামেন্টটি যখন ফাইনালটি কোন ফলাফল দিয়ে শেষ হয়নি, তখন পাকিস্তান এবং শ্রীলঙ্কা দ্বারা ভাগ করা হয়েছিল। ২০১৫ সালে যেখানে আয়ারল্যান্ড জিতেছিল। থাইল্যান্ড একমাত্র অন্য দল যারা বাছাইপর্বের মাধ্যমে বিশ্বকাপে খেলার যোগ্যতা অর্জন করেছিল, ২০১৯ সালে বাংলাদেশের কাছে রানার্স-আপ হয়েছিল। স্কটল্যান্ড নতুন দল হিসেবে থাইল্যান্ডের পর তারা প্রথমবারের মতো বাছাইপর্বের মাধ্যমে বিশ্বকাপে খেলার যোগ্যতা অর্জন করেছিল, ২০২৪ সালে শ্রীলঙ্কার কাছে পরাজিত হয়ে রানার্স-আপ হয়েছিল। ব্যবহৃত চিহ্ন ১ম - চ্যাম্পিয়ন ২য় - রানার আপ ৩য় - তৃতীয় স্থান Q - আগত প্রতিযোগিতার জন্য বাছাইকৃত § - দল প্রযোগিতার যোগ্যতা অর্জন করে কিন্তু পরে তুলে নেয় বা বাজেয়াপ্ত করা হয়। × - ভিন্ন পন্থায় বিশ্বকাপের জন্য বাছাইকৃত দুইটি দলের দ্বারা ভাগাভাগি করা স্থানটির নিচে দাগ     — স্বাগতিক আইসিসি টি২০ বিশ্বকাপ বাছাইপর্ব (পুরুষদের) আইসিসি মহিলা বিশ্বকাপ বাছাইপর্ব (28 May 2015). "Thailand to host ICC Women's T20 Qualifier" – ESPNcricinfo. Retrieved 29 June 2015. "Pathway to ICC Women's T20 World Cup 2024 Qualification begins in Europe"। www.icc-cricket.com (ইংরেজি ভাষায়)। সংগ্রহের তারিখ ২০২৩-০৫-১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (1 August 2013). "Ireland hold nerve to seal World T20 berth" – ESPNcricinfo. Retrieved 29 June 2015.
শিলাই নদী

শিলাই বা শিলাবতী দক্ষিণ-পশ্চিম পশ্চিমবঙ্গের একটি ছোট নদী। পুরুলিয়া, বাঁকুড়া ও পশ্চিম মেদিনীপুর জেলার উপর দিয়ে শিলাই প্রবাহিত। পুরুলিয়ার পুঞ্চা ব্লকে উৎপন্ন হয়ে এই নদী গভীর অরণ্যের ভিতর দিয়ে প্রবাহিত হয়ে বাঁকুড়ায় প্রবেশ করেছে। ঘাগর গ্রামে শিলাবতী নদীর ওপর জলপ্রপাত পর্যটকের কাছে আকর্ষণীয়। ভেলাইডিহা এবং সিমলাপালের মতো ঐতিহাসিক জনপদের পাশ দিয়ে প্রবাহিত সুপ্রশস্ত নদী ভেলাইডিহা গ্রামটির উত্তর এবং পূর্ব সীমা রচনা করেছে। অর্থাৎ নৈসর্গিক সৌন্দর্যমণ্ডিত ভেলাইডিহায় এসে পূর্ববাহিনী নদী দক্ষিণবাহিনী হয়েছে। বাঁকুড়ায় শিলাই-এর প্রধান উপনদী হল জয়পণ্ডা ও পুরন্দর। এছাড়াও আরও কয়েকটি ছোট নদী বাঁকুড়ায় শিলাই-এ মিলিত হয়েছে। এরপর ক্রমশ দক্ষিণপূর্ব অভিমুখে শিলাবতী পশ্চিম মেদিনীপুর জেলায় ঢুকেছে। গড়বেতার কাছে গনগনিতে শিলাবতীর দর্শনীয় নদীখাত গ্র‍্যান্ড ক্যানিয়নের সঙ্গে তুলনীয়। ঘাটাল শহর এই নদীর তটবর্তী সুপরিচিত জনপদ।
কেন্ট স্টেট বিশ্ববিদ্যালয়

কেন্ট স্টেট বিশ্ববিদ্যালয় হল ওহাইও অঙ্গরাজ্যের কেন্ট শহরে অবস্থিত একটি সরকারি গবেষণা বিশ্ববিদ্যালয়। উত্তর ওহাইওতে বিশ্ববিদ্যালয়টির সাতটি আঞ্চলিক ক্যাম্পাস রয়েছে এবং আঞ্চলিক ও আন্তর্জাতিক পরিধি রয়েছে। আঞ্চলিক ক্যাম্পাসগুলো অ্যাশটাবুলা, বার্টন, ইস্ট লিভারপুল, জ্যাকসন টাউনশিপ, নিউ ফিলাডেলফিয়া, সালেম ও ওয়ারেনে অবস্থিত এবং ইন্ডিপেন্ডেন্সের ক্লিভল্যান্ডে, ওহাইওর টুইন্সবার্গে, নিউ ইয়র্ক সিটিতে ও ইতালির ফ্লোরেন্সে অতিরিক্ত পরিধি রয়েছে। বিশ্ববিদ্যালয়টি ১৯১০ সালে শিক্ষকদের প্রশিক্ষণ স্কুল হিসেবে প্রতিষ্ঠিত হয়। ১৯১২ সালে কেন্ট শহরের বিভিন্ন স্থানে ও সাময়িক ভবনে প্রথম পাঠদান শুরু হয় এবং পরের বছর মূল ক্যাম্পাসের প্রথম ভবন চালু হয়। তখন থেকে বিশ্ববিদ্যালয়টি একাধিক পাঠদান কার্যক্রম, কলা ও বিজ্ঞানে স্নাতক প্রোগ্রাম চালু করে, এবং গবেষণার সুযোগ প্রদান করে। ১৯৬০-এর দশকের শেষভাগ থেকে ১৯৭০-এর দশকের শুরুতে বিশ্ববিদ্যালয়টি ভিয়েতনাম যুদ্ধে মার্কিন যুক্তরাষ্ট্রের যুক্ত হওয়ার বিপক্ষে শিক্ষার্থীদের সক্রিয়তার জন্য আন্তর্জাতিকভাবে পরিচিতি অর্জন করে। কেন্ট স্টেট বিশ্ববিদ্যালয়ের কলেজগুলো হল বিমানচালনবিদ্যা ও প্রকৌশল স্থাপত্য ও পরিবেশ কলা কলা ও বিজ্ঞান ব্যবসায় প্রশাসন যোগাযোগ ও তথ্য শিক্ষা, স্বাস্থ্য, ও মানবসেবা নার্সিং পোডিয়াট্রিক মেডিসিন গণস্বাস্থ্য কেন্ট স্টেট বিশ্ববিদ্যালয়ে প্রাঙ্গনে ২৫টি ছাত্রাবাস রয়েছে। সবকয়টি ছাত্রাবাস কেন্টের মূল ক্যাম্পাসে অবস্থিত। প্রতিটি ছাত্রাবাস আবার বড় দলের অন্তর্ভুক্ত, যার সাধারণ নাম বা কেন্দ্রীয় অঞ্চল রয়েছে। সেগুলো হল: টুইন টাওয়ার্স - বিয়াল ও ম্যাকডোয়েল ট্রাই-টাওয়ার্স - কুন্স, লিব্রিক, রাইট ও কর্ব লুপ রোড - ভ্যান ক্যাম্পেন ইস্টওয়ে - অ্যালিন, ক্লার্ক, ফ্লেচার ও ম্যানচেস্টার নিউ ফ্রন্ট - প্রেন্টিস, ভার্ডার, ডানবার, ও এঙ্গলম্যান সেন্টেনিয়াল কোর্ট - 'এ - এফ' দিয়ে শুরু হওয়ার ছয়টি ভবন কোয়াড - লেক, ওলসন, জনসন, ও স্টোফার "A History of Kent State University" (পিডিএফ)। ৩১ মার্চ ২০১৯ তারিখে মূল (PDF) থেকে আর্কাইভ করা। সংগ্রহের তারিখ ২৯ জুন ২০১৯।  "NCSE Public Tables Endowment Market Values" (PDF)। সংগ্রহের তারিখ ২৯ জুন ২০১৯।  "FlashFacts - Fall 2014" (পিডিএফ)। কেন্ট স্টেট বিশ্ববিদ্যালয়। নভেম্বর ১, ২০১৪। সেপ্টেম্বর ১০, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জুন ২০১৯।  "Kent State University At a Glance"। পিটারসন্স। ডিসেম্বর ১৫, ২০০৭। জানুয়ারি ৩১, ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৯।  উদ্ধৃতি ত্রুটি: <ref> ট্যাগ বৈধ নয়; colors নামের সূত্রটির জন্য কোন লেখা প্রদান করা হয়নি "Carnegie Classifications | Institution Lookup"। কার্নেগি ক্লাসিফিকেশন। সংগ্রহের তারিখ ২৯ জুন ২০১৯।  উইকিমিডিয়া কমন্সে কেন্ট স্টেট বিশ্ববিদ্যালয় সংক্রান্ত মিডিয়া রয়েছে। দাপ্তরিক ওয়েবসাইট
ফুনাফুটি

ফুনাফুটি (ইংরেজি: Funafuti) পশ্চিম-মধ্য প্রশান্ত মহাসাগরে অবস্থিত দ্বীপরাষ্ট্র টুভালুকে গঠনকারী নয়টি অ্যাটল বা প্রবালপ্রাচীর দ্বীপের মধ্যে বৃহত্তম দ্বীপ। দ্বীপগুলি অস্ট্রেলিয়া থেকে ৩৪০০ কিলোমিটার উত্তর-পূর্বে অবস্থিত। ফুনাফুটি অ্যাটলটি ৩০টি খণ্ডদ্বীপ নিয়ে গঠিত। খণ্ডদ্বীপগুলি ২০ মিটার থেকে ৪০০ মিটার প্রশস্ত হতে পারে এবং এদের সর্বমোট আয়তন মাত্র ২.৪ বর্গকিলোমিটার। ফুনাফুটির খণ্ডদ্বীপগুলি একটি উপহ্রদ বা লেগুনকে ঘিরে রেখেছে; লেগুনটির দৈর্ঘ্য ২১.৬ কিলোমিটার এবং প্রস্থ ১৬ কিলোমিটার। লেগুনে জাহাজের নোঙর ফেলার সুব্যবস্থা আছে। মালবাহী জাহাজগুলির এখানে প্রবেশ করতে পারে এবং ফোঙ্গাফালে খণ্ডদ্বীপে বন্দরের সুব্যবস্থা উপভোগ করে। তুভালুতে কেবল ফুনাফুটি দ্বীপেই স্থায়ী জনবসতি রয়েছে। ফুনাফুটি তুভালুর রাজধানী। আরও সঠিক করে বলতে গেলে ফোঙ্গাফালে খণ্ডদ্বীপটি দেশের রাজধানী। ফোঙ্গাফালেতে একটি হোটেল, হাসপাতাল ও আন্তর্জাতিক বিমানবন্দর আছে। ফুনাফুটির জলবায়ু ক্রান্তীয় অতিবৃষ্টি অরণ্য প্রকৃতির। এখানে প্রতি মাসেই বৃষ্টিপাত হয়। গড় তাপমাত্রা সারা বছর ধরেই ২৮ ডিগ্রি সেলসিয়াসের আশেপাশে থাকে। ১৯৪৩ সালে এখানে মার্কিন নৌবাহিনীর একটি ঘাঁটি প্রতিষ্ঠা করা হয়। ফুনাফুটিতে প্রায় ৬ হাজার লোকের বাস, যা তুভালুর মোট জনসংখ্যার অর্ধেকেরও বেশি। স্থানীয় অধিবাসীরা পলিনেশীয় জাতির লোক। তারা সম্ভবত সামোয়া থেকে এসেছিল। ফুনাফুটির লোকেরা মূলত কৃষিজীবী। তারা তারো, কলা ও আখের চাষ করে। এখানকার মাটি বেলে ধরনের ও অনুর্বর। তা সত্ত্বেও এখানে উৎপাদিত কোপরা (শুকানো নারিকেল শাঁস) রপ্তানি করা হয়। Map of Funafuti। Tuvaluislands.com। ১৪ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৯।  Talakatoa O'Brien (১৯৮৩)। Tuvalu: A History, Chapter 1, Genesis। Institute of Pacific Studies, University of the South Pacific and Government of Tuvalu।  Kennedy, Donald G. (১৯২৯)। "Field Notes on the Culture of Vaitupu, Ellice Islands"। Journal of the Polynesian Society। 38: 2–5। ১৫ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৯।
আরকেও পিকচার্স

আরকেও পিকচার্স হল একটি মার্কিন চলচ্চিত্র প্রযোজনা ও পরিবেশনা কোম্পানি। শুরুতে এর নাম ছিল আরকেও রেডিও পিকচার্স ইনকর্পোরেটেড। এটি হলিউডের স্বর্ণযুগের শীর্ষ পাঁচটি স্টুডিওর একটি। ১৯২৮ সালের অক্টোবর মাসে রেডিও কর্পোরেশন অব আমেরিকা (আরসিএ)-এর অধীনে কিথ-অ্যালবি-অরফেউম (কেএও) থিয়েটার চেইন ও জোসেফ পি. কেনেডির ফিল্ম বুকিং অফিস অব আমেরিকা (এফবিও) ক্রয় করে এটি প্রতিষ্ঠা করা হয়। আরসিএ'র প্রধান ডেভিড সারনফ কোম্পানিটির সবাক চলচ্চিত্র প্রযুক্তি আরসিএ ফটোফোনের বাজার তৈরির লক্ষ্যে এই একত্রিতকরণের কাজ করেছিলেন। ১৯৪০-এর দশকের মাঝামাঝিতে স্টুডিওটির বিনিয়োগকারী ফ্লয়েড ওডলুমের অধীনে ছিল। আরকেও ১৯৩০-এর দশকের মাঝামাঝি থেকে শেষভাগে ফ্রেড অ্যাস্টেয়ার ও জিঞ্জার রজার্সের সঙ্গীতধর্মী চলচ্চিত্রগুলো নির্মাণ করে পরিচিতি অর্জন করে। অভিনেত্রী ক্যাথরিন হেপবার্ন ও পরে রবার্ট মিচামও তাদের প্রথম বড় সফলতা পায় এই স্টুডিও থেকে। ক্যারি গ্র্যান্ট একাধিক বছর এই স্টুডিওর অধীনে কাজ করেছেন। স্টুডিওটি চলচ্চিত্রের ইতিহাসের দুটি বিখ্যাত চলচ্চিত্র প্রযোজনা করেছে, সেগুলো হল কিং কং (১৯৩৩) ও সিটিজেন কেইন (১৯৪১)। আরকেও'র অন্যান্য উল্লেখযোগ্য সহ-প্রযোজনাগুলো হল ইট্‌স আ ওয়ান্ডারফুল লাইফ (১৯৪৬) ও নটরিয়াস (১৯৪৬)। এছাড়া এই প্রতিষ্ঠানটি অ্যানিমেশন প্রযোজক ওয়াল্ট ডিজনি (১৯৩৭ থেকে ১৯৫০-এর দশকের মাঝামাঝি সময় পর্যন্ত) ও শীর্ষ স্বাধীন প্রযোজক স্যামুয়েল গোল্ডউইনের অনেক বিখ্যাত চলচ্চিত্র পরিবেশনার দায়িত্ব পালন করেছে। "RKO Radio Pictures, Inc. | American film company"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ২৯ জুন ২০১৯।  ইন্টারনেট মুভি ডেটাবেসে (আইএমডিবি) RKO Radio Pictures ইন্টারনেট মুভি ডেটাবেসে (আইএমডিবি) RKO Pictures RKO Radio Pictures history The Early Sound Films of Radio Pictures comprehensive listing of RKO (and FBO sound) features through 1935, with stars and release dates—see also The Early Sound Films of Pathé for the RKO-Pathé films of 1931–32; both part of Vitaphone Video Early Talkies website RKO Theater Chain list of classic movie houses belonging to RKO chain; part of Cinema Treasures website RKO Pictures LLC RKO Pictures the Hartley–Merrill company's website Ted Hartley ওয়েব্যাক মেশিনে আর্কাইভকৃত ২৩ ডিসেম্বর ২০২১ তারিখে personal website of RKO Pictures LLC's chairman and CEO "Newman Helms Doc" article by Michael Fleming on planned Hartley documentary, Variety.com, September 11, 2003 RKO library and logos C&C RKO 16 mm Prints extensive discussion of RKO preservation and rights issues, by David Chierichetti; part of eFilmCenter website The RKO Logo essay by Rick Mitchell; part of Hollywood: Lost and Found website RKO Pictures Logos detailed descriptions by Nicholas Aczel and Sean Beard
জিনাত শাহওয়ানি

জিনাত শাহওয়ানি হলেন একজন পাকিস্তানি রাজনীতিবিদ, যিনি বালুচিস্তান জাতীয় দল (মেঙ্গাল) এর রাজনীতির সাথে যুক্ত। ২০১৮ সালে থেকে তিনি বালুচিস্তান প্রাদেশিক পরিষদের সংরক্ষিত নারী আসনের সদস্য হিসেবে দায়িত্ব পালন করছেন। "Balochistan women get four NA, nine PA reserved seats | The Express Tribune"। The Express Tribune। ১৩ আগস্ট ২০১৮। সংগ্রহের তারিখ ১৩ আগস্ট ২০১৮।  "Women candidates bag eight Balochistan Assembly seats"। ৩১ জুলাই ২০১৮। সংগ্রহের তারিখ ২৯ জুন ২০১৯।
দ্বারকেশ্বর নদ

দ্বারকেশ্বর বা ঢলকিশোর বা ধলকিশোর দক্ষিণ-পশ্চিম পশ্চিমবঙ্গের একটি অন্যতম প্রধান নদ। পুরুলিয়া, বাঁকুড়া, হুগলি ও পশ্চিম মেদিনীপুর জেলার উপর দিয়ে শিলাই প্রবাহিত। পুরুলিয়া জেলার কাশীপুর থানার আর্দ্রা শহর ও হুড়া গ্রামের মাঝে অবস্থিত একটি ঝিল থেকে উৎপন্ন হয়ে দ্বারকেশ্বর নদ পূর্ব দিকে প্রবাহিত হয়েছে। কিছুদূরে রোক ও দুধভরিয়া নামে দুটি নদ এই নদীতে এসে মিলিত হয়েছে। বাঁকুড়া জেলার ছাতনার কাছে কুমাসি নদী দ্বারকেশ্বরে মিশেছে। বাঁকুড়া শহরের কাছে প্রতাপপুরে গন্ধেশ্বরী নদী দ্বারকেশ্বরের সঙ্গে মিলিত হয়েছে। এই জেলাইয় দ্বারকেশ্বরের অপর চারটি উপনদী হল – বিড়াই, আড়কুশা, হোরিংমুড়ি ও ছোলাকান্ডার। তারপর দক্ষিণপূর্বে প্রবাহিত হয়ে আরামবাগ মহকুমার কুমারগঞ্জের এটি হুগলি জেলায় প্রবেশ করেছে। পশ্চিম মেদিনীপুর জেলার ঘাটালের কাছে শিলাই নদীর সঙ্গে মিলিত হয়ে দ্বারকেশ্বর রূপনারায়ণ নামে প্রবাহিত হয়েছে। দ্বারকেশ্বর সাধারণত একটি জলহীন নদী। এর তলদেশ বালুকাময়। তবে বর্ষাকালে দুই কূল ছাপিয়ে বন্যা হয়। বাঁকুড়া, বিষ্ণুপুর ও আরামবাগ শহর তিনটি এই নদীর তীরে অবস্থিত। বন্দ্যোপাধ্যায়, দিলীপকুমার (২০০৭)। বাংলার নদনদী। কলকাতা: দে’জ পাবলিশিং। [স্থায়ীভাবে অকার্যকর সংযোগ]
ইউজিন লাঁফৌ

ফাদার ইউজিন লাঁফৌ (ভিন্ন বানানেঃ ইউজিন লাফন্ট, ইউজিন ল্যাফন্ট, অরজিন লাঁফো; ২৬ মার্চ ১৮৩৭ - ১০ মে ১৯০৮) হলেন ব্রিটিশ ভারতের একজন খ্রিস্ট ধর্মপ্রচারক, শিক্ষাবিদ, বিজ্ঞানী ও সমাজসেবক। একজন ধর্মপ্রচারক হিসাবে তার আগমন ঘটলেও পরবর্তীতে তিনি সেন্ট জেভিয়ার্‌স কলেজের রেক্টর এবং বিজ্ঞানের অধ্যাপক হিসাবে ভারতে বিজ্ঞান শিক্ষার প্রসারে বিশেষ অবদান রাখেন এবং ভারতের প্রথম বিজ্ঞান বিষয়ক সংগঠন গড়ে তোলেন। ফাদার লাঁফৌ ১৮৩৭ সালের ২৬ মার্চ বেলজিয়ামের হাইনাট প্রদেশের মন্সে জন্মগ্রহণ করেন যেখানে তার পিতা পিয়েরী লাঁফৌ একজন সামরিক কর্মকর্তা হিসাবে নিয়োজিত ছিলেন। তিনি ১৮৬৫ সালে সেন্ট জেভিয়ার্স্ কলেজে বিজ্ঞান শিক্ষক হিসাবে যোগদান করেন এবং এই অঞ্চলে বিজ্ঞান শিক্ষার প্রসারে ব্যাপক অবদান রাখেন। পরবর্তীতে তার অসংখ্য ছাত্র এই অঞ্চলে বিজ্ঞানের প্রসারে নিরলস অবদান রেখেছে, যাদের মধ্যে ড. কুদরাত-এ-খুদা অন্যতম। Missions belges de la Compagnie de Jésus 1908 - Page 242 "Le Révérend Père Eugène Lafont, S.J. : Le 10 mai est décédé à Darjeeling, dans la Mission du Bengale, le Père Eugène Lafont. « Cette perte, écrit M. Guillaume Verspeyen, n'afflige pas seulement les parents et amis du regretté défunt et ..." "Father Eugene Lafont: A Selfless Missionary of Science in India"। Vigyan Prasar Science Portal। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৯।  Biswas, Arun Kumar (2001). Father Eugene Lafont of St. Xavier’s College, Kolkata and the Contemporary Science Movement. The Asiatic Society, Kolkata. "বিজ্ঞানাচার্য জগদীশচন্দ্র বসু"। দৈনিক জনকন্ঠ (অনলাইন ভার্সন)। ১ ডিসেম্বর ২০০৯। সংগ্রহের তারিখ ২৯ জুন ২০১৯। [স্থায়ীভাবে অকার্যকর সংযোগ]
২৬ নভেম্বর

২৬ নভেম্বর গ্রেগরীয় বর্ষপঞ্জী অনুসারে বছরের ৩৩০তম (অধিবর্ষে ৩৩১তম) দিন। বছর শেষ হতে আরো ৩৫ দিন বাকি রয়েছে। ১৩৭৯ - ইংল্যান্ডে অক্সফোর্ড নিউ কলেজ প্রতিষ্ঠিত হয়। ১৭০৩ - ইংল্যান্ডে এক প্রচন্ড ঘূর্ণিঝড়ে ৮ হাজার লোকের জীবনহানি ঘটে। ১৯০৭ - লর্ড কার্নারভন তাকে ভ্যালি অব দি কিংসে খনন কাজ দেখাশোনা করার দায়িত্ব প্রদান করেন। ১৯২২ - ব্রিটিশ প্রত্নবিদ হাওয়ার্ড কার্টার এবং লর্ড কার্নারভন মিসরের ভ্যালি অব দি কিংসে অবস্থিত তুতাংখামেনের সমাধিগৃহে প্রবেশ করেন। ১৯২২ - দুই রঙ বিশিষ্ট টেকনিকালারে নির্মিত প্রথম ছবি টোল অব দ্য সী মুক্তি পেয়েছিলো। ১৯৪৩ - যুক্তরাষ্ট্র, বৃটেন এবং অধূনালুপ্ত সোভিয়েত ইউনিয়ন তেহরানে বৈঠকে বসে। বৈঠকে জার্মানির সাথে যুদ্ধ পরিচালনার ব্যাপার সহ মিত্র পক্ষের দেশগুলোকে সহায়তা প্রদান এবং নিজেদের মধ্যে সহযোগিতার ব্যাপারে আলোচনা হয়। ১৯৪৯ - ভারতীয় গণপরিষদে ভারতের সংবিধান অনুমোদিত হয়। ১৯৫০ - চীনের বাহিনীর আক্রমণের ফলে কোরিয়া যুদ্ধের প্রকৃতি বদলে গিয়েছিলো। ১৯৫৫ - সাবেক সোভিয়েত ইউনিয়ন অভাবনীয় শক্তিশালী হাইড্রোজেন বোমার বিস্ফোরণ ঘটায়। ১৯৭৬ - 'মাইক্রোসফট' নামটি যুক্তরাষ্ট্রের নিউ মেক্সিকোতে ট্রেডমার্ক হিসেবে নিবন্ধিত হয়। ১৯৮৯ - ৪২ বছর পর জার্মানিতে প্রথম সাধারণ নির্বাচন অনুষ্ঠিত হয়। ১৯৯১ - মার্কিন যুক্তরাষ্ট্র সমুদ্র তীরবর্তী বৃহত্তম একটি বিমান ঘাঁটি ফিলিপাইনের হাতে তুলে দেয়। ১৯৯২ - টেস্ট ক্রিকেটে সবচেয়ে কমবয়েসী ক্রিকেটার হিসেবে [১৯ বছর ২২ দিন] শচীন টেন্ডুলকার ১ হাজার রান করেন। ২০০১ - নেপালে মাওবাদী বিদ্রোহীদের হামলায় ২৮০ জনের প্রাণহানী। ২০০৪ - জাতীয় শিক্ষা-সংস্কৃতি আন্দোলন নামে নতুন সংগঠনের আত্মপ্রকাশ। ২০০৮- ভারতের মুম্বাই শহরে পাকিস্তানের গুপ্তচর সংস্থা আইএসআই এর মদতে জঙ্গী হামলা অনুষ্ঠিত হয়। ১৭৩১ - উইলিয়াম কাউপার, ইংরেজ কবি। ১৮৮৫ - দেবেন্দ্র মোহন বসু, প্রখ্যাত বাঙালি বিজ্ঞানী ও বিজ্ঞান-প্রশাসক।(মৃ.০২/০৬/১৯৭৫) ১৮৯০ - সুনীতিকুমার চট্টোপাধ্যায়, বাঙালি, ভাষাতাত্ত্বিক পণ্ডিত, সাহিত্যিক ও শিক্ষাবিদ। (মৃ.২৯/০৫/১৯৭৭) ১৮৯৬ - গোকুলানন্দ গীতিস্বামী, বিষ্ণুপ্রিয়া মণিপুরী সাহিত্যের অন্যতম পথিকৃৎ।(মৃ. ২০/০৭/১৯৬২) ১৮৯৮ - কার্ল জিগলার, নোবেলজয়ী [১৯৬৩] জার্মান রসায়নবিদ। (মৃ.১২/০৮/১৯৭৩) ১৯১১ - শ্যাম লাহা, বাংলা ও হিন্দি চলচ্চিত্রের কৌতুক অভিনেতা। (জ.১৯৭৩) ১৯১৯ - মুহম্মদ আবদুল হাই, ধ্বনি বিজ্ঞানী ও ভাষাতাত্ত্বিক। ১৯২১ - ভার্গিজ কুরিয়েন , ভারতে দুগ্ধ উৎপাদনে শ্বেত বিপ্লবের জনক। (মৃ.০৯/০৯/২০১২) ১৯৫৪ - ভেলুপিল্লাই প্রভাকরণ, শ্রীলঙ্কার বিচ্ছিন্নতাবাদী দল লিবারেশন টাইগার্স অব তামিল ইলমের প্রতিষ্ঠাতা। ১৯৭২ - অর্জুন রামপাল, ভারতীয় অভিনেতা, প্রযোজক, মডেল এবং টেলিভিশন উপস্থাপক। ১৮৫৭ - সুইস ভাষাবিজ্ঞানী ফের্দিনা দে সোসুর। ১৯২৩ - যাদব চন্দ্র চক্রবর্তী, গণিতবিদ। (জ.১৮৫৫) ১৯৪৯ - বিনয় কুমার সরকার, সমাজতাত্ত্বিক। (জ.১৮৮৭) ১৯৫০ - দ্বিজেন্দ্রনাথ মৈত্র, প্রখ্যাত শল্যচিকিৎসক ও সমাজসেবী। (জ.০৯/০৯/১৯৭৮) ২০০৭ - প্রশান্তকুমার পাল, রবীন্দ্রজীবনকার।(জ.১৯৩৮) ২০১৭ - রাহিজা খানম ঝুনু, বাংলাদেশী নৃত্যশিল্পী ও নৃত্যশিক্ষক। (জ. ১৯৪৩) ২০২৩ - অমল মুখোপাধ্যায়, বামপন্থী শিক্ষাবিদ, কলকাতার প্রেসিডেন্সি কলেজের প্রাক্তন অধ্যক্ষ। সংবিধান দিবস (ভারত) জাতীয় দুগ্ধ দিবস (ভারত) বিশ্ব কেক দিবস। ফিরে দেখা: ট্রেডমার্ক হিসেবে 'মাইক্রোসফট' নিবন্ধিত; পৃষ্ঠা ২, প্র স্মার্ট সময়, প্রথম আলো; ২৬ নভেম্বর ২০১৮ উইকিমিডিয়া কমন্সে ২৬ নভেম্বর সংক্রান্ত মিডিয়া রয়েছে।
আফটার স্কুল সেশন

আফটার স্কুল সেশনস আমেরিকান রক এ্যান্ড রোল শিল্পী চাক বেরি কর্তৃক প্রকাশিত প্রথম স্টুডিও অ্যালবাম। ১৯৫৭ সালের মে মাসে, চেস রেকর্ড থেকে এটি মুক্তি পায়। "রোলি পোলি" এবং "বেরি পিকিং" ছাড়া বাকি সবগুলো গান ৪৫-আরপিএম একক হিসেবে প্রকাশিত হয়। এটি ছিল চেস রেকর্ড দ্বারা প্রকাশিত দ্বিতীয় এলপি বা, লং প্লে রেকর্ড। আফটার স্কুল সেশনস থেকে মুক্তি পাওয়া প্রথম গান ছিল "উই উই আওয়ার্স", যা প্রকাশ পেয়েছিল "মেবিলিন" গানের বি-সাইড হিসেবে, জুলাই ১৯৫৫ সালে। বিলবোর্ড ম্যাগাজিনের "আর এ্যান্ড বি" চার্টে এটি ১০ নম্বরে স্থান পেয়েছিল। "থার্টি ডেইজ" গানটির বি-সাইড "টুগেদার উই উইল অলঅয়েজ বি" ছিল এই অ্যালবাম থেকে মুক্তি পাওয়া ২য় একক। এটি মুক্তি পায় সেপ্টেম্বর ১৯৫৫ সালে। ১৯৫৫ সালের ডিসেম্বর মাসে মুক্তি পায় অ্যালবামটির ৩য় এবং ৪র্থ গান, যা ছিল "নো মানি ডাউন" এবং "ডাউন বাউন্ড ট্রেন"। ১৯৫৬ সালের মে মাসে, "রোল ওভার বিঠোফেন" এর বি-সাইড হিসেবে "ড্রিফটিং হার্ট" মুক্তি পেয়েছিল। বেরির পরবর্তী একক "টু মাচ মানকি বিজনেস" এবং "ব্রাউন আইড হ্যান্ডসাম ম্যান" মুক্তি পায় ১৯৫৬ সালের সেপ্টেম্বর মাসে; উভয় গান বিলবোর্ড "আর এ্যান্ড বি" চার্টে যথাক্রমে ৪ এবং ৫ নম্বরে পৌঁছেছিল। ১৯৫৬ সালের নভেম্বর মাসে "হাভানা মুন" মুক্তি পেয়েছিল। অ্যালবামটি থেকে মুক্তি পাওয়া শেষ একক ছিল "স্কুল ডে (রিং রিং গোজ দ্য বেল)" এবং "ডিপ ফিলিং"। একক গুলো মুক্তি পেয়েছিল ১৯৫৭ সালের মার্চ মাসে। "স্কুল ডে (রিং রিং গোজ দ্য বেল)" গানটি বিলবোর্ড "আর এ্যান্ড বি" চার্টে ১ নম্বর এবং "হট ১০০" চার্টে ৩ নম্বরে পৌঁছেছিল। আফটার স্কুল সেশনস অ্যালবামটির বেশিরভাগ গানই লিওনার্ড ও ফিল চেসের জন্যে করা প্রথম পাঁচটি অধিবেশন থেকে গ্রহণ করা হয়েছিল। "উই উই আওয়ার্স" ছিল অ্যালবামটি থেকে রেকর্ড করা প্রথম গান। এটি ২১ মে, ১৯৫৫ সালে রেকর্ড করা হয়েছিল। "টুগেদার উই অলওয়েজ উইল বি" গানটি ১৯৫৫ সালের সেপ্টেম্বর মাসে রেকর্ড করা হয়েছিল। এরপরের অধিবেশনে, ২০ ডিসেম্বর ১৯৫৫ সালে বেরি "রোলি পোলি", "নো মানি ডাউন", "বেরি পিকিং" এবং "বাউন্ড ডাউন ট্রেন" গানগুলো রেকর্ড করে। তার তৃতীয় অধিবেশন ছিল, ১৬ এপ্রিল ১৯৫৬ সালে। তখন সে, "টু মাচ মানকি বিজনেস", "ব্রাউন আইড হ্যান্ডসাম ম্যান" এবং "ড্রিফটিং হার্ট" গানগুলো রেকর্ড করে। একই বছরে অক্টোবরের ২৯ তারিখে "হাভানা মুন" গানটি রেকর্ড করে। ১৯৫৭ সালের ২১শে জানুয়ারিতে সে, "স্কুল ডেইজ" এবং "ডিপ ফিলিং" গান দু'টি রেকর্ড করে। সকল গানের গীতিকার চাক বেরি। চাক বেরি – কন্ঠ, ইলেকট্রিক গিটার, "ডিপ ফিলিং" গানটিতে স্টিল গিটার জনি জনসন – পিয়ানো উইলি ডিক্সন – ডাবল বেজ ফ্রেড বিলো – ড্রামস এল. সি. ডেভিস – "টু মাচ মানকি বিজনেস" এবং "ড্রিফটিং হার্ট" এ স্যাক্সোফোন জ্যাসপার থমাস – ড্রামস এবি হার্ডি – ড্রামস অটিস স্প্যান – পিয়ানো জিমি রজার্স – গিটার জেরোম গ্রিন – "মেবিলিন" এ মারাকাস লিওনার্ড চেস – প্রযোজক ফিল চেস – প্রযোজক এন্ডি ম্যাককাই – পুনঃপ্রকাশ প্রযোজক এরিক ল্যাবসন – ডিজিটাল রিমাস্টারিং "চাক বেরির সঙ্গীত: চেস এর যুগ (১৯৫৫-১৯৬৬)"। সংগ্রহের তারিখ ২৯ জুন ২০১৯।  আফটার স্কুল সেশনস (CD liner notes)। চাক বেরি। যুক্তরাষ্ট্র: গেফেন রেকর্ডস/চেস রেকর্ডস। ২০০৪। পৃষ্ঠা ১০–১৫। B0001685-02। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অল মিউজিক প্রিভিউ আফটার স্কুল সেশনস - ডিস্কোগ্‌স (প্রকাশের তালিকা)